LIFE TO GRASSLANDS / ŽIVLJENJE TRAVIŠČEM LIFE14 NAT/SI/000005


# Zavod RS za varstvo narave, KS Dobovec in Zasavska ljudska univerza

vas vabijo na

**Doživljajsko potepanje po Krajinskem parku Kum**

**v petek 24. 6. 2016 ob 15. uri**

**na Dobovcu - parkirišče pri KS Dobovec: Dobovec 49, 1423 Dobovec**

**Namen:** Zavod RS za varstvo narave v sodelovanju s KS Dobovec in Zasavsko ljudsko univerzo v okviru Tedna vseživljenjskega učenja organizira *»Doživljajsko potepanje po Krajinskem parku Kum«*. Potepanje bomo začeli na Dobovcu z ogledom čebelnjaka. Nato nas bo pot vodila na travnike, ki se bodo v tem času bohotili v vsej svoji pestrosti in barvitosti. Ob ogledu naravovarstveno pomembnih travnikov se bomo dotaknili tudi vprašanja njihove usode, saj je njihov obstoj pogojen z ustrezno kmetijsko rabo. Z namenom ohranjanja suhih travnikov, ki so pomembno življenjsko okolje več evropskih ogroženih vrst, se bo na območju Kuma v naslednjem obdobju 5 let izvajal projekt LIFE TO GRASSLANDS – Življenje traviščem. Zaradi zahtevnih naravnih pogojev se mnogi travniki opuščajo in zaraščajo, zato bomo s pomočjo projekta izvedli akcije usmerjene k vzpostavitvi ugodnega stanja in zagotavljanju dolgoročnega ohranjanja suhih travnikov.

Potepanje se bo zaključilo na vrhu Kuma, z ogledom razstave z naslovom *»Alpe kot jih vidijo ptice«*, avtorja Matevža Lenarčiča.

**Program:**

* od 15. do 16. ure – ogled čebelnjaka na Dobovcu, kjer se bomo seznanili s čebelarstvom na tem območju ter o pomenu čebel ter poizkusili čebelarske izdelke;
* od 16. do 18. ure – ogled suhega travnika;
* od 16. do 18. ure – prikaz košnje in spravila sena s hidrostatičnimi enoosnimi traktorji, na terenih, ki se sicer lahko kosijo in grabijo le ročno. Prikaz in predstavitev bodo izvedli predstavniki podjetja FUŽINAR, d. o. o. Ajdovščina;
* od 18. ure dalje – pri planinskem domu na Kumu ogled razstave *»Alpe, kot jih vidijo ptice«*, avtorja Matevža Lenarčiča.

*Prikaz košnje in spravilo sena s kmetijsko mehanizacijo se bo izvajal na lokaciji, ki bo izbrana na podlagi takratnih vremenskih razmer in stanja na terenu. Zato se vsi zberemo na parkirišču pri KS Dobovec.*

*Za dodatne informacije pokličite na tel. št. 031/692-552 ali pišete na naslov ljudmila.strahovnik@zrsvn.si*

Vljudno vabljeni!

Koordinatorica aktivnosti na območju Kuma:

Ljudmila Strahovnik Zavod RS za varstvo narave, OE Celje

